Da Benno Berghammer eainnat si dro, doss ea bei ara Befrogung a Foto vo da Mahima Sanlong iam Bruada gsehng hod, dea wo a Loch im Heaz hod und demnächst operiat wean soi. In da Klinik eafoart da Kommissar vo ara Kranknschwesta, doss de Sanlong an Eigriff sejba zoid. Wia des geh soi, wead eam kloar, wia ra af da Station de Mahima Sanlong und de Andrea Dechansreiter zammad siagt, de wo gonz oadeiti midanand befreindet san. De Dechansreiterin vazejhd eam, doss aa se sejba vo iam Mo wia Dreck behandelt worn is.